Այսինքն՝ նա չի կարող զարմանալ, որովհետև մեկը մյուսի ետևից շշմեցուցիչ հայտնագործություններ են լինում, և շշմեցուցիչը դառնում է առօրեական, կորցնում իր զարմանալի լինելու հատկությունը: Բարդացել և միաժամանակ ճկունացել է մարդկանց փոխհարաբերությունը, որին օգնում են բազում և զարմահրաշ մեքենաները: Հիմա մարդը ավելի վստահ է, որ անպայման կգտնի իր ընդունակություններին ու կարողություններին համապատասխան տեղ և դիրք հասարակության մեջ, իսկ այդ վստահությունը ավելացնում է նրա կարողությունը ամեն ինչում և… սիրո մեջ: Այդ վստահությունը անկաշկանդություն է մտցնում երիտասարդի և աղջկա փոխհարաբերության մեջ, հեշտացնում փոխադարձ սիրո վրա հիմնված ընտանիք կազմելը: